**Girvan** (Skotsk gælisk: *Inbhir Gharbhain*, «Munningen av elven Girvan») er en by (*town*) med historisk status som burgh i regionen South Ayrshire i Skottland. Girvan ligger på sørøstsiden av Firth of Clyde på den skotske vestkysten, mellom Ayr i nord og Stranraer i sør. Den ligger 34 km sør for Ayr og 47 km nord for Stranraer, den fremste fergehavnen fra Skottland til Nord-Irland.

Det er en havneby som tidligere var en viktig fiskerihavn, men i dag lever først og fremst av turisme. Ved folketellingen i 2011 hadde byen en befolkning på 6 651 innbyggere, noe som er en svak nedgang fra 2001 på 6 940. Det er beregnet at folketallet vil synke ytterligere marginalt med 6 470 innbyggere i 2014.

Historie
--------

Girvan i 1905, håndkolorert foto.
Girvan var opprinnelig en liten fiskehavn. I 1668 ble den en kommunal burgh ved charter.

Culzean Castle er et slott eller herskapshus fra 1700-tallet tilhørende markien av Ailsa og ligger 13 km nord for byen. Markien eier også en vulkansk øy, Ailsa Craig, som er synbar 16 km utenfor kysten. Under reformasjonen i Skottland var den et tilfluktssted for katolikker, men i dag er den stort sett et reservat for fugler som havsule og lundefugl. Øya har en type granitt som benyttes for curling. Den er i privat eie og åpen for salg.

Tilknytningen av jernbane, innledningsvis med selskapet Maybole & Girvan Railway på slutten av 1850-tallet, førte til at Girvan utviklet seg til en feriested ved kysten med sine strender og klipper. Blant de som la sin ferie her i tiden 1855 til 1941 var ornitologen Robert Grey, hans hustru Elizabeth Gray, kjent som innsamler av fossiler, og deres barn, særskilt Alice og Edith Gray. Familien, hovedsakelig Elizabeth og Alice, opprettet vitenskapelig organiserte samlinger med fossiler for flere museer, inkludert Natural History Museum i London.

Rett nord for byen ligger et destilleri tilhørende William Grant & Sons som ble åpnet i 1963. Nestlé har en fabrikk som framstiller sjokolade som skipes ned til York hvor det benyttes for kjente britiske merkevarer som Kit Kat og Yorkie.

Bilder
------

* Glimt fra Girvan
* Dowhill Port med utsyn mot Firth of Clyde fra fjæresteinene i Turnberry-bukta. Dowhill Port med utsyn mot Firth of Clyde fra fjæresteinene i Turnberry-bukta.
* Stranden ved flo med utsyn mot Balkenna.Stranden ved flo med utsyn mot Balkenna.
* Sjøsiden i Girvan ved havnen og stranden.Sjøsiden i Girvan ved havnen og stranden.
* To steiner med granitt, ytterst Ailsa Craig.To steiner med granitt, ytterst Ailsa Craig.
* Davidson Hospital, erstattet med et nytt sykehus i 2010. Davidson Hospital, erstattet med et nytt sykehus i 2010.
* Woolworth-butikken i Dalrymple Street.Woolworth-butikken i Dalrymple Street.

Referanser
----------

1. ↑  ««Ainmean-Àite na h-Alba - Gaelic Place-Names of Scotland – Database»». Arkivert fra originalen 6. mars 2016. Besøkt 13. juni 2016.
2. ↑  «Girvan (South Ayrshire)», *City Population*
3. 1 2 3  «Girvan; South Ayrshire», *Gazetteer for Scotland*.
4. ↑  «Ailsa Craig And Its Curling Stones», *Amusing Planet*
5. ↑  McKenna, Kevin (7. desember 2013): «Ailsa Craig, granite jewel of the Firth of Clyde, finally finds a buyer», *The Guardian*
6. ↑  *Bulletin of the British Museum (Natural History) Vol. 17* (opptrykk). London: British Museum. 2013. s. 170–252. ISBN 0 565 09011 9.

Eksterne lenker
---------------

* (en) Girvan – kategori av bilder, video eller lyd på Commons
* About Girvan Arkivert 25. mai 2009 hos Wayback Machine.
* Girvan Online
* South Ayrshire Council
* Salmon Fishing on the River Girvan

|  |  |
| --- | --- |
| Oppslagsverk/autoritetsdata | Store norske leksikon **·** Vision of Britain **·** VIAF **·** LCCN **·** GeoNames **·** BBC Things
 |